જાહેરહિતની અરજી થયા બાદ નગરપાલિકાએ કોન્ટ્રાકટરને આગળનું બાંધકામ અટકાવવા લેખિત નોટિસ આપી હતી, જેથી કોન્ટ્રાકટરે યથાવત સ્થિતિ રાખી દીધી હતી. જોકે, એ બાદ નગરપાલિકાના પદાધિકારી અને મુખ્ય અધિકારીએ ખોદકામ દરમિયાન નીકળેલી માટી ઉપાડવાની કાર્યવાહી હાથ ધરી નથી, જેથી તળાવની અંદર માટીના ડુંગર ખડકાયેલા પડ્યા છે. કોલમ ઉભા કરવા નખાયેલા સળીયા પણ ભયજનક સ્થિતિમાં પડ્યા છે. જેને હટાવવાની પણ કાર્યવાહી થઈ નથી. બીજી બાજું કોન્ટ્રાકટરે પણ બે ત્રણ માસ સુધી આગળના આદેશની રાહ જોયા બાદ કંટાળીને મજુરોને છૂટા કરી દીધા છે.